Coba ceritain soal Kota Kediri dalam bahasa bali

Kota Kediri (; aksara Bali: ᬓᭀᬢ​ᬓᬾᬤᬶᬭᬶ) inggih punika silih tunggil kota sané magenah ring propinsi Jawa Timur, Indonésia. Kota puniki magenah kirang langkung 130 km sisin kaja kauh Kota Surabaya miwah dados kota pinih gedé katiga ring propinsi Jawa Timur sasampun Kota Surabaya miwah Kota Malang manut akéh kramanyané. Kota Kediri dados kota pinih tua sane wenten ring wawidangan Jawa Timur. Kota Kediri madué jimbar 63,40 km² miwah makejang wawidanganne dados enklave saking Kabupatén Kediri. Kota Kediri kakepah olih Tukad Brantas sané membujur saking kelod ka kauh salantang 7 kilometer. Krama kota puniki kirang langkung 287.962 diri, madasar data Badan Pusat Statistik ring Kota Kediri warsa 2022.

Kediri kasud dados pusat perdagangan utama gula miwah industri rokok pinih ageng ring Indonésia. Ring kota niki tasih wenten pabrik rokok kretek Gudang Garam. Ring warsa 2010, Kediri kapolihang dados peringkat kapertama ring Indonésia dados Most Recommended City for Investment madasar saking survei olih majalah SWA sané kawantu olih Business Digest, unit bisnis riset grup SWA.